钦定古今图书集成/理学汇编/文学典/第129卷 > 《偶题》杜甫
## 钦定古今图书集成/理学汇编/文学典/第129卷 > 《偶题》杜甫

“文章千古事，得失寸心知。作者皆殊列，名声岂浪垂。
骚人嗟不见，汉道盛于斯。”“前辈飞腾入，馀波绮丽为。”
“后贤兼旧例，历代各清规。”“法自儒家有，心从弱岁疲。
永怀江左逸，多病邺中奇。”“𫘧骥皆良马，麒麟带好儿。”
车轮徒已“堂构肯仍亏。”漫作《潜夫论》，虚传幼妇碑。
缘情慰漂荡，抱疾屡迁移。经济惭长策，飞栖假一枝。
尘沙傍蜂虿，江峡绕蛟螭。萧瑟唐虞远，联翩楚汉危。
圣朝兼盗贼，异俗更喧卑。郁郁星辰剑，苍苍云雨池。
两都开幕府，万㝢插军麾。南海残铜柱，东风避月支。
音书恨乌鹊，号怒怪熊罴。稼穑分诗兴，柴荆学土宜。
故山迷白阁，“秋水忆黄陂。不敢要佳句，愁来赋别离。”